EUROPA-KOMMISSIONEN Bruxelles, den 16.10.2018 COM(2018) 709 final ÆNDRINGSSKRIVELSE NR. 1 TIL FORSLAGET TIL ALMINDELIGT BUDGET FOR 2019 Ajourføring af overslagene over landbrugsudgifterne

























Virkningen af aftalerne om Kommissionens forslag og af nye initiativer

























Justeringer som følge af den seneste udvikling

























Tekniske korrektioner























































Under henvisning til: –traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a –Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget (...), særlig artikel 42 –forslag til Den Europæiske Unions almindelige budget for regnskabsåret 2019 som vedtaget af Kommissionen den 21. juni 2018 forelægger Europa-Kommissionen hermed Europa-Parlamentet og Rådet ændringsskrivelse nr. 1 til forslaget til Den Europæiske Unions almindelige budget for regnskabsåret 2019 af de grunde, der er anført i nedenstående begrundelse. ÆNDRINGER I OVERSIGTEN OVER INDTÆGTER OG UDGIFTER EFTER SEKTION Ændringerne i oversigten over indtægter og udgifter efter sektion findes på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag. INDHOLDSFORTEGNELSE 1. Indledning 2. Den Europæiske Garantifond for Landbruget 2.1 Oversigt 2.2 Detaljerede bemærkninger 2.3 Tal fordelt på budgetposter 3. Virkningen af aftalerne om Kommissionen forslag 3.1 Programmet for udvikling af den europæiske forsvarsindustri 3.2 Det europæiske solidaritetskorps 3.3 Støtteprogrammet for strukturreformer 4. Virkningen af Kommissionens initiativer 4.1 Styrkelse af Det Europæiske Agentur for Grænse- og Kystbevogtning

4.3 Ændring af forordningen om Myndigheden for Europæiske Politiske Partier og Europæiske Politiske Fonde 5. Andre justeringer som følge af den seneste udvikling 5.1 Styrkelse af EU's bidrag til Den Europæiske Unions Agentur for Retshåndhævelsessamarbejde 5.2 Styrkelse af Den Europæiske Anklagemyndighed 5.3 Ændring af stillingsfortegnelsen for Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed 5.4 Styrkelse af Tjenesten for EU's Optræden Udadtil 6. Tekniske korrektioner 6.1 Ændring af stillingsfortegnelsen for Det Europæiske Lægemiddelagentur 6.2 Ændring af budgetanmærkningerne til posten for udgifter til støttefunktioner i forbindelse med interoperabilitetsløsninger for europæiske offentlige myndigheder, virksomheder og borgere (ISA²) 7. Sammenfattende oversigt opdelt på udgiftsområderne i FFR 1.Indledning Ændringsskrivelse nr. 1 (ÆS nr. 1/2019) til budgetforslaget (BF) for 2019 dækker følgende: ¾Ajourføring af de anslåede behov, formålsbestemte indtægter og bevillingerne til landbrugsudgifter. Ud over ændrede markedsfaktorer tager ÆS nr. 1/2019 også højde for virkningen af de afgørelser, som er truffet i landbrugssektoren siden udarbejdelsen af BF 2019, der blev vedtaget i juni 2018, såvel som andre forslag, der forventes at få en væsentlig betydning i løbet af 2019. ¾Justering af forpligtelses- og betalingsbevillingerne som følge af de senest indgåede politiske aftaler mellem Europa-Parlamentet og Rådet vedrørende følgende forslag fra Kommissionen: §oprettelse af programmet for udvikling af den europæiske forsvarsindustri §oprettelse af Det Europæiske Solidaritetskorps §tilpasning af den overordnede målsætning samt forhøjelse af finansieringsrammen for støtteprogrammet for strukturreformer. ¾Virkningen af nye initiativer fremlagt af Kommissionen vedrørende: §Det Europæiske Agentur for Grænse- og Kystbevogtning

§Den Europæiske Unions Asylagentur §Myndigheden for Europæiske Politiske Partier og Europæiske Politiske Fonde. ¾Andre justeringer som følge af den seneste udvikling vedrørende Europol, eu-LISA, Den Europæiske Anklagemyndighed og partnerskabsaftalerne om bæredygtigt fiskeri. ¾Tekniske korrektioner for så vidt angår stillingsfortegnelsen for Det Europæiske Lægemiddelagentur og budgetanmærkningerne til posten for udgifter til støttefunktioner i forbindelse med ISA²-programmet. Den samlede nettovirkning af ÆS nr. 1/2019 for udgifterne i BF 2019 er et fald på 45,0 mio. EUR i forpligtelsesbevillinger og en stigning på 85,0 mio. EUR i betalingsbevillinger. 2.Den Europæiske Garantifond for Landbruget 2.1 Oversigt Formålet med ÆS nr. 1/2019 er at ajourføre overslagene over landbrugsudgifterne på baggrund af de seneste økonomiske data og lovgivningsrammer. Ved udgangen af september 2018 fik Kommissionen det første fingerpeg om produktionsniveauet for 2018 og udsigterne for landbrugsmarkederne, som danner udgangspunkt for de ajourførte overslag over budgetbehovene for 2019. Ud over at tage markedsfaktorerne i betragtning tager nærværende ÆS nr. 1/2019 også højde for virkningen af de lovgivningsmæssige beslutninger, der er blevet truffet på landbrugsområdet siden udarbejdelsen af BF 2019 i maj 2018, samt en række beslutninger, der er under forberedelse og forventes vedtaget inden længe. Samlet set vurderes EGFL-behovet for 2019 (under hensyntagen til EGFL-bestemmelserne om finansiel disciplin) på nuværende tidspunkt til 44 254,4 mio. EUR, hvilket er en stigning på 91,9 mio. EUR i forhold til BF 2019. Denne stigning skyldes hovedsageligt øgede behov (52,0 mio. EUR) under kapitel 05 03 Direkte betalinger, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål. Derudover foretages der mindre forhøjelser under kapitel 05 02 Forbedring af landbrugssektorens konkurrenceevne gennem interventioner på landbrugsmarkederne og kapitel 05 07 Revision af landbrugsudgifter, der finansieres af den europæiske garantifond for landbruget (EGFL) på henholdsvis 10,0 mio. EUR og 29,9 mio. EUR. De formålsbestemte indtægter, der forventes at være til rådighed i 2019, forhøjes fra 549,1 mio. EUR i BF 2019 til 825,0 mio. EUR (dvs. en forhøjelse på 275,9 mio. EUR), hvilket mere end kompenserer det øgede behov. Ajourføringen af overslagene vedrører beløb, der hidrører fra beslutninger om regnskabsafslutning (88,9 mio. EUR) og uregelmæssigheder (–4 mio. EUR). Derudover omfatter ÆS nr. 1/2019 en forventet fremførsel af formålsbestemte indtægter fra 2018 til 2019 af et beløb på 191,0 mio. EUR (forventet EGFL-overskud) . Det anslåede overskud omfatter ikke uudnyttede bevillinger (459,5 mio. EUR) i reserven til kriser i landbrugssektoren for 2018, som ikke vil blive anvendt. Disse uudnyttede bevillinger vil blive fremført til godtgørelse til landbrugere, der er underlagt finansiel disciplin i 2019. Som følge af disse ajourføringer foreslår Kommissionen at nedjustere udgiftsoverslagene for landbruget med 184,0 mio. EUR i forhold til BF 2019. For at dække EGFL's behov i 2019 vil der være behov for 43 429,4 mio. EUR i forpligtelsesbevillinger, som omfatter 468,7 mio. EUR til Reserven til kriser i landbrugssektoren. Dette samlede beløb forbliver under EGFL-nettodelloftet på 43 880,3 mio. EUR. Det betyder, at mekanismen for finansiel disciplin kun anvendes med henblik på oprettelse af reserven til kriser i landbrugssektoren for regnskabsåret 2019 . 2.2 Detaljerede bemærkninger 05 02 — Forbedring af landbrugssektorens konkurrenceevne gennem interventioner på landbrugsmarkederne (bevillinger –30,0 mio. EUR) (mio. EUR, afrundede beløb i løbende priser) Interventioner på landbrugsmarkederne BF 2019 ÆS

nr. 1/2019 BF 2019

(inkl. ÆS nr. 1/2019) Behov 2 613,2 +10,0 2 623,2 — Anslåede formålsbestemte indtægter til rådighed i 2018 100,0 +40,0 140,0 Bevillingsanmodning 2 513,2 -30,0 2 483,2 Samlet set stiger behovet for interventionsforanstaltninger på landbrugsmarkederne en smule med 10,0 mio. EUR i forhold til BF 2019. De bevillinger, der anmodes om i ÆS nr. 1/2019, kan nedsættes med 30,0 mio. EUR, eftersom det beløb i formålsbestemte indtægter, der forventes at være til rådighed under kapitel 05 02 (dvs. 140,0 mio. EUR), er 40,0 mio. EUR højere end i BF 2019. For så vidt angår frugt og grønt foreslår Kommissionen at reducere bevillingerne på konto 05 02 08 03 (Producentorganisationernes driftsfonde) med 40 mio. EUR i forhold til BF 2019. Der skal inddrives yderligere formålsbestemte indtægter i 2019 for at dække alle behov. De bevillinger, der resterer efter denne nedsættelse, omfordeles til artikel 13 08 02 (SRSP — operationel teknisk bistand overført fra U2) under henvisning til de politiske aftaler, der er indgået mellem Europa-Parlamentet og Rådet, vedrørende Kommissionens forslag om at forhøje finansieringsrammen for støtteprogrammet for strukturreformer (jf. afsnit 3.3. nedenfor). Bevillingerne til mejerisektoren (artikel 05 02 12) reduceres med 3,0 mio. EUR som følge af det stabile salg af skummetmælkspulver fra interventionslagrene, hvilket reducerer lageromkostningerne til de resterende mængder på lager. En anden ændring, der foreslås i ÆS nr. 1/2019 for så vidt angår markedsforanstaltninger, vedrører sektoren for fjerkræ (konto 05 02 15 99) og indebærer en forhøjelse på 13,0 mio. EUR i forbindelse med specifikke ekstraordinære støtteforanstaltninger til landbrugere som følge af udbrud af aviær influenza. 05 03 — Direkte betalinger, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål (bevillinger –183,9 mio. EUR) (mio. EUR, afrundede beløb i løbende priser) Direkte betalinger BF 2019 ÆS

nr. 1/2019 BF 2019

(inkl. ÆS nr. 1/2019) Efter finansiel disciplin (inklusive bevillinger til "Reserven til kriser i landbrugssektoren") Behov 41 430,7 +52,0 41 482,7 — Anslåede formålsbestemte indtægter til rådighed i 2018 449,1 +235,9 685,0 Bevillingsanmodning 40 981,6 -183,9 40 797,7

Sammenlignet med BF 2019 er de bevillinger, der anmodes om til kapitel 05 03, blevet nedjusteret med 183,9 mio. EUR. Denne ændring skyldes hovedsagelig de højere formålsbestemte indtægter (+235,9 mio. EUR) på konto 05 03 01 10 Grundbetalingsordningen (BPS). Der er også visse forskelle mellem budgetkontiene for direkte betalinger, som afspejler ajourførte behovsvurderinger. Andre landbrugsudgifter, der finansieres af Den Europæiske Garantifond for Landbruget (EGFL) (bevillinger +29,9 mio. EUR) Bevillingerne til artikel 05 07 02 Bilæggelse af tvister skal forhøjes med 29,0 mio. EUR som følge af en afgørelse fra Domstolen vedrørende tidligere produktionsafgifter for sukker. Visse betalinger, der oprindeligt blev forventet anmeldt i 2018, er forsinkede og dermed udskudt til 2019. Derudover foretages der en række mindre justeringer på konto 05 07 01 06 Udgifter til finansielle korrektioner til fordel for medlemsstaterne som følge af afgørelser om regnskabsafslutning og konto 05 07 01 07 Udgifter til finansielle korrektioner til fordel for medlemsstaterne som følge af afgørelser om efterprøvende regnskabsafslutning. 2.3 Tal fordelt på budgetposter (i EUR) Budgetpost Betegnelse Forpligtelsesbevillinger Betalingsbevillinger Sektion III — Kommissionen 05 02 08 03 Producentorganisationernes driftsfonde –40 000 000 –40 000 000 05 02 12 02 Oplagringsforanstaltninger for skummetmælkspulver –3 000 000 –3 000 000 05 02 15 99 Andre foranstaltninger for svinekød, fjerkræ, æg, biavl og andre animalske produkter 13 000 000 13 000 000 Subtotal 05 02 –30 000 000 –30 000 000 05 03 01 02 Generel arealbetalingsordning (SAPS) 71 000 000 71 000 000 05 03 01 07 Omfordelingsbetaling –5 000 000 –5 000 000 05 03 01 10 Grundbetalingsordningen –242 900 000 –242 900 000 05 03 01 11 Betaling for landbrugsmetoder, der er til gavn for klimaet og miljøet 102 000 000 102 000 000 05 03 01 13 Betaling til unge landbrugere 34 000 000 34 000 000 05 03 01 99 Andet (afkoblet direkte betalinger) 11 000 000 11 000 000 05 03 02 40 Arealstøtte for bomuld 4 000 000 4 000 000 05 03 02 50 POSEI — Den Europæiske Unions støtteprogrammer 1 000 000 1 000 000 05 03 02 60 En frivillig ordning for koblet støtte 73 000 000 73 000 000 05 03 02 61 Ordningen for små landmænd –231 000 000 –231 000 000 05 03 02 99 Andet (direkte betalinger) –1 000 000 –1 000 000 Subtotal 05 03 –183 900 000 –183 900 000 05 07 01 06 Udgifter til finansielle korrektioner til fordel for medlemsstaterne som følge af afgørelser om regnskabsafslutning for tidligere års regnskaber vedrørende delt forvaltning, der er anmeldt over for EUGFL, Garantisektionen (tidligere foranstaltninger), og over for EGFL –1 700 000 –1 700 000 05 07 01 07 Udgifter til finansielle korrektioner til fordel for medlemsstaterne som følge af afgørelser om efterprøvende regnskabsafslutning for tidligere års regnskaber vedrørende delt forvaltning, der er anmeldt over for EUGFL, Garantisektionen (tidligere foranstaltninger), og over for EGFL 2 600 000 2 600 000 05 07 02 Bilæggelse af tvister 29 000 000 29 000 000 Subtotal 05 07 +29 900 000 +29 900 000 I alt EGFL –184 000 000 –184 000 000 Budgetanmærkningerne til kapitel 05 02 og 05 03 samt til indtægtsartiklerne 6701 og 6702 justeres i budgetbilaget. 3.Virkningen af aftalerne om Kommissionen forslag 3.1 Programmet for udvikling af den europæiske forsvarsindustri Kommissionen foreslår at ajourføre de forpligtelsesbevillinger, der er afsat til programmet for udvikling af den europæiske forsvarsindustri, for at afspejle den politiske aftale, der blev indgået mellem Europa-Parlamentet og Rådet i maj 2018, vedrørende det forslag, som Kommissionen fremlagde i maj 2017. På medlemsstaternes anmodning omfatter aftalen oprettelsen af et sikkert netværk til udveksling af EU-klassificerede informationer mellem dem og Kommissionen, inkl. et krypteringssystem. Det foreslås at finansiere dette krav, som ikke var omfattet af Kommissionens oprindelige forslag, over programmets post til administrative støtteudgifter. De nærmere oplysninger for de enkelte budgetposter fremgår af nedenstående tabel: (i EUR) Budgetpost Betegnelse Forpligtelsesbevillinger Betalingsbevillinger Sektion III — Kommissionen 02 01 04 05 Støtte til programmet for udvikling af den europæiske forsvarsindustri 1 750 000 1 750 000 02 05 01 Udvikling og levering af globale satellitbaserede navigationsinfrastrukturer og -tjenester (Galileo) senest i 2020 15 950 000 — 02 06 01 Levering af operationelle tjenester ud fra rumbaserede observationer og in situ-data (Copernicus) 2 000 000 — 02 07 01 Program for udvikling af den europæiske forsvarsindustri 243 250 000 145 250 000 09 03 03 Fremme af interoperabilitet, bæredygtig udbredelse, drift og opgradering af transeuropæiske digitaltjenesteinfrastrukturer samt samordning på europæisk plan 1 992 858 — 32 02 01 01 Yderligere integrering på det indre energimarked og interoperabilitet for gas- og elektricitetsnetværk på tværs af landegrænserne 3 985 714 — 32 02 01 02 Forbedring af energiforsyningssikkerheden i Unionen 3 985 714 — 32 02 01 03 Bidrag til en bæredygtig udvikling og miljøbeskyttelse 3 985 714 — 32 05 01 02 Opførelse, drift og udnyttelse af ITER-anlæggene — Det europæiske fællesforetagende for ITER — energi fra fusion (F4E) 6 050 000 — 40 01 40 Reserve til administrative udgifter –300 000 –300 000 40 02 41 Opdelte bevillinger –244 700 000 –146 700 000 I alt 37 950 000 — Budgetanmærkningerne til artikel 40 01 40 og 40 02 41 justeres i budgetbilaget. 3.2 Det Europæiske Solidaritetskorps Kommissionen foreslår at ajourføre de forpligtelses- og betalingsbevillinger, der er afsat til Det Europæiske Solidaritetskorps, for at afspejle den politiske aftale, der blev indgået mellem Europa-Parlamentet og Rådet i juni 2018, vedrørende det forslag, som Kommissionen fremlagde i juni 2017. Aftalen afføder følgende ændringer af BF 2019: ¾Udvidelsen af Solidaritetskorpsets geografiske anvendelsesområde fra EU-28 til landene i Erasmus+ medfører en omfordeling af 28,1 mio. EUR i forpligtelsesbevillinger fra programmet Erasmus+ til Solidaritetskorpset, inkl. tilhørende justeringer af betalingsbevillingerne. ¾Annullering af bidraget fra posten til teknisk bistand under Den Europæiske Socialfond (ESF) til Solidaritetskorpset i 2019 (12,1 mio. EUR), som omfordeles til ESF's primære post for teknisk bistand, inkl. tilhørende justeringer af betalingsbevillingerne. Denne annullering udlignes med 6,1 mio. EUR fra den uudnyttede margen og med 6 mio. EUR fra følgende omfordelinger under udgiftsområde 1a: ¾I BF 2019 var Kommissionens anmodning om et EU-udligningsbidrag til Det Europæiske Kemikalieagentur (ECHA) (61,4 mio. EUR) baseret på et konservativt overslag over gebyrindtægterne. Når der tages højde for de gebyrindtægter, der rent faktisk er modtaget i løbet af 2018, kan der stilles et beløb på 3,0 mio. EUR til rådighed.

¾Det Europæiske Agentur for Søfartssikkerhed (EMSA) har oplevet visse forsinkelser i forbindelse med indfasningen af en dronetjeneste til udførelse af offentlige opgaver til havs. Det foreslås at stille 2,0 mio. EUR til rådighed i den periode, agenturet forsøger at indhente disse forsinkelser ¾Kommissionen foreslår at reducere de bevillinger, der er anmodet om til posten for nuklear sikkerhedskontrol med 1,0 mio. EUR (–5 %). Idet der tages højde for den historiske gennemførelse, bør det reducerede beløb være tilstrækkeligt til at gennemføre de planlagte aktiviteter for 2019. I overensstemmelse med cost-benefit-analysen af uddelegeringen af en del af gennemførelsen af Solidaritetskorpset til Forvaltningsorganet for Undervisning, Audiovisuelle Medier og Kultur (EACEA) foreslår Kommissionen desuden at overføre et beløb på 0,9 mio. EUR i forpligtelses- og betalingsbevillinger fra Solidaritetskorpsets post til administrative støtteudgifter til EACEA's bidragspost. De nærmere oplysninger for de enkelte budgetposter fremgår af nedenstående tabel: (i EUR) Budgetpost Betegnelse Forpligtelsesbevillinger Betalingsbevillinger Sektion III — Kommissionen 02 03 03 Det Europæiske Kemikalieagentur — lovgivning om kemikalier –3 000 000 –3 000 000 04 02 63 01 Den Europæiske Socialfond — operationel teknisk bistand 12 078 000 8 454 600 04 02 65 Det Europæiske Solidaritetskorps — bidrag fra Den Europæiske Socialfond — 3 330 600 05 04 60 04 Det Europæiske Solidaritetskorps — bidrag fra Den Europæiske Landbrugsfond for Udvikling af Landdistrikterne (ELFUL) — 540 000 06 02 03 01 Det Europæiske Agentur for Søfartssikkerhed –2 000 000 –2 000 000 07 02 07 Det Europæiske Solidaritetskorps — bidrag fra Life-delprogrammet for miljø 1 000 000 1 000 000 15 01 04 03 Udgifter til støtte til Det Europæiske Solidaritetskorps 3 612 500 3 612 500 15 01 06 03 Forvaltningsorganet for Undervisning, Audiovisuelle Medier og Kultur — Bidrag fra Det Europæiske Solidaritetskorps 937 500 937 500 15 02 01 01 Fremme af topkvalitet og samarbejde inden for uddannelses- og erhvervsuddannelsesområdet i Europa og af dets relevans for arbejdsmarkedet –1 900 000 –1 900 000 15 02 01 02 Fremme af topkvalitet og samarbejde på ungdomsområdet og af unges deltagelse i det demokratiske liv i Europa –26 200 000 –19 650 000 15 05 01 Det Europæiske Solidaritetskorps 138 774 568 115 000 000 23 03 01 03 Det Europæiske Solidaritetskorps — bidrag fra EU-civilbeskyttelsesmekanismen 2 000 000 2 000 000 32 03 01 Nuklear sikkerhedskontrol –1 000 000 –1 000 000 34 02 05 Det Europæiske Solidaritetskorps — bidrag fra LIFE-delprogrammet for klimaindsatsen 500 000 500 000 40 01 40 Reserve til administrative udgifter –4 550 000 –4 550 000 40 02 41 Opdelte bevillinger –114 174 568 –99 341 200 I alt 6 078 000 3 934 000 Budgetanmærkningerne til artikel 40 01 40 og 40 02 41 justeres i budgetbilaget. 3.3 Støtteprogrammet for strukturreformer Kommissionen foreslår at ajourføre de forpligtelses- og betalingsbevillinger, der er afsat til støtteprogrammet for strukturreformer (SRSP), for at afspejle den politiske aftale, der blev indgået mellem Europa-Parlamentet og Rådet i juli 2018, vedrørende det forslag, som Kommissionen fremlagde i december 2017 . I Kommissionens forslag blev det foreslået at finansiere forhøjelsen af programmets finansieringsramme på 40,0 mio. EUR i forpligtelsesbevillinger over budgettet til udgiftsområde 1b ved at anvende fleksibilitetsinstrumentet . Som følge af den begrænsede disponible margen under dette udgiftsområde (1,9 mio. EUR) blev det foreslået at mobilisere 38,1 mio. EUR under fleksibilitetsinstrumentet. I henhold til den indgåede politiske aftale sikres finansieringen af 2019-forhøjelsen ved hjælp af omfordelinger fra udgiftsområde 2 (jf. afsnit 2.2 ovenfor), og den foreslåede mobilisering af fleksibilitetsinstrumentet trækkes derfor tilbage. De nærmere oplysninger for de enkelte budgetposter fremgår af nedenstående tabel: (i EUR) Budgetpost Betegnelse Forpligtelsesbevillinger Betalingsbevillinger Sektion III — Kommissionen 13 08 01 Støtteprogrammet for strukturreformer (SRSP) — operationel teknisk bistand overført fra U1b (ESF, EFRU og Samhørighedsfonden) –40 000 000 –17 200 000 13 08 02 Støtteprogrammet for strukturreformer (SRSP) — operationel teknisk bistand overført fra U2 (ELFUL) 40 000 000 17 200 000 I alt — — 4.Virkningen af Kommissionens initiativer 4.1 Styrkelse af Det Europæiske Agentur for Grænse- og Kystbevogtning Som en del af sit bidrag til EU-ledernes møde i Salzburg den 19.-20. september 2018 foreslog Kommissionen at udvide mandatet for Det Europæiske Agentur for Grænse- og Kystbevogtning, navnlig med henblik på at oprette et stående korps, der ved udgangen af 2020 skal bestå af 10 000 grænsevagter. Det foreslås, at det stående korps kommer til at bestå af ansatte fra tre forskellige personalekategorier: agenturets egne ansatte, medarbejdere udstationeret fra medlemsstaterne på langtidskontrakter og korttidsudsendte fra medlemsstaterne, idet der gradvist arbejdes hen imod egne ansatte og ansatte udstationeret fra medlemsstaterne på langtidskontrakter. Kommissionen foreslår, at stillingsfortegnelsen, der omfatter 375 stillinger, som er øremærket til agenturets egne ansatte som en del af opbygningen af Det Europæiske Agentur for Grænse- og Kystbevogtning, og forhøjelsen af EU-bidraget med 19 mio. EUR i forpligtelses- og betalingsbevillinger opføres på budgettet for 2019 for at sikre finansieringen. Dette bør gør det muligt for agenturet at påbegynde rekrutteringen, så snart der indgås en politisk aftale om udvidelse af agenturets mandat. Sammen med en forøgelse af personalet på 375 kontraktansatte vil dette gøre det muligt for agenturet at rekruttere 750 ekstra medarbejdere i løbet af 2019. Som følge af den manglende disponible margen og manglende muligheder for omfordeling under udgiftsområde 3 foreslår Kommissionen at foretage ændringer i mobiliseringen af fleksibilitetsinstrumentet. De nærmere oplysninger for de enkelte budgetposter fremgår af nedenstående tabel: (i EUR) Budgetpost Betegnelse Forpligtelsesbevillinger Betalingsbevillinger Sektion III — Kommissionen 18 02 03 Det Europæiske Agentur for Grænse- og Kystbevogtning (Frontex) 19 321 000 19 321 000 I alt 19 321 000 19 321 000 Den reviderede stillingsfortegnelse fremgår af budgetbilaget.

4.2 Styrkelse af EU's bidrag til Den Europæiske Unions Asylagentur Som en del af sit bidrag til EU-ledernes møde i Salzburg den 19.-20. september 2018 foreslog Kommissionen at udvide mandatet for Den Europæiske Unions Asylagentur, navnlig med henblik på at styrke agenturets evne til at yde operationel støtte til medlemsstaterne, når der er behov for det. Med henblik på at sætte agenturet i stand til at yde øget teknisk og operationel bistand foreslår Kommissionen at hæve EU's bidrag til agenturet med 55,0 mio. EUR i forpligtelses- og betalingsbevillinger. Som følge af den manglende disponible margen og manglende muligheder for omfordeling under udgiftsområde 3 foreslår Kommissionen at foretage ændringer i mobiliseringen af fleksibilitetsinstrumentet. De nærmere oplysninger for de enkelte budgetposter fremgår af nedenstående tabel: (i EUR) Budgetpost Betegnelse Forpligtelsesbevillinger Betalingsbevillinger Sektion III — Kommissionen 18 03 02 Det Europæiske Asylstøttekontor (EASO) 55 000 000 55 000 000 I alt 55 000 000 55 000 000 4.3 Ændring af forordningen om Myndigheden for Europæiske Politiske Partier og Europæiske Politiske Fonde Europa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde blev vedtaget med det formål at øge de europæiske politiske partiers og deres tilknyttede politiske fondes synlighed, status, effektivitet, gennemsigtighed og ansvarlighed. Der blev oprettet en uafhængig myndighed for europæiske politiske partier og europæiske politiske fonde ("myndigheden") med det formål at registrere og kontrollere europæiske politiske partier og europæiske politiske fonde og om nødvendigt at pålægge disse sanktioner, herunder at behandle tilfælde, hvor sådanne enheder angiveligt ikke respekterer disse grundlæggende europæiske værdier. Som en del af sit bidrag til EU-ledernes møde i Salzburg den 19.-20. september 2018 vedtog Kommissionen et forslag om ændring af denne forordning for så vidt angår en kontrolprocedure vedrørende overtrædelse af reglerne om beskyttelse af personoplysninger i forbindelse med valg til Europa-Parlamentet. For at gøre det muligt for myndigheden at fungere gnidningsløst og effektivt foreslås det at tilføre ni stillinger til Europa-Parlamentets stillingsfortegnelse oven i den midlertidige stilling som direktør for myndigheden, som allerede er inkluderet i BF 2019. Som følge heraf tilføres myndigheden i alt ti stillinger. Som følge af den tid det tager at rekruttere fastansat personale, foreslås det at tilføre Europa-Parlamentets sektion af BF 2019 bevillinger svarende til seks måneders gennemsnitlig effektiv aktivitet for 2019. Med henblik på at yde øjeblikkelig støtte til myndigheden foreslås det også at tilføre Europa-Parlamentets sektion af BF 2019 bevillinger svarende til seks kontraktansattes effektive aktivitet i seks måneder for 2019. Denne forhøjelse kompenseres af en tilsvarende reduktion i Kommissionens sektion. De nærmere oplysninger for de enkelte budgetposter fremgår af nedenstående tabel: (i EUR) Budgetpost Betegnelse Forpligtelsesbevillinger Betalingsbevillinger Sektion I — Europa-Parlamentet 1 2 0 0 Vederlag og godtgørelser 535 500 535 500 1 4 0 0 Øvrige ansatte — Generalsekretariatet og politiske grupper 150 000 150 000 Subtotal sektion I 685 500 685 500 Sektion III — Kommissionen 27 01 02 09 Eksternt personale — ikke-decentraliseret forvaltning –150 000 –150 000 Subtotal sektion III –150 000 –150 000 I alt 535 500 535 500 Den reviderede stillingsfortegnelse fremgår af budgetbilaget. 5.Andre justeringer som følge af den seneste udvikling 5.1 Styrkelse af EU's bidrag til Den Europæiske Unions Agentur for Retshåndhævelsessamarbejde I den europæiske dagsorden om sikkerhed spiller Den Europæiske Unions Agentur for Retshåndhævelsessamarbejde (Europol) en central rolle som samlingspunkt for bekæmpelse af terrorisme i EU og bidrager til en koordineret indsats i forbindelse med igangværende og forventede terrortrusler og -angreb. I kølvandet på de seneste terrorangreb i Europa er mængden af data, der udveksles med Europol og antallet af brugere steget meget kraftigt, hvilket skaber et behov for at opgradere agenturets primære IT-systemer. Derfor foreslår Kommissionen at hæve EU-bidraget til Europol med 5,0 mio. EUR. Derudover anmoder Kommissionen om yderligere 3,0 mio. EUR til at forlænge Europols ordning for udsendelse af gæstemedarbejdere til gennemførelse af sekundær sikkerhedskontrol, der er et vigtigt element i støtten til medlemsstaterne i deres forsøg på at dæmme op for ulovlig migration på alle eksisterende og nye ruter. Kommissionens vurdering af det samlede yderligere behov for midler til Europol når derfor op på 8,0 mio. EUR i forpligtelses- og betalingsbevillinger. Som følge af den manglende disponible margen og manglende muligheder for omfordeling under udgiftsområde 3 foreslår Kommissionen at foretage ændringer i mobiliseringen af fleksibilitetsinstrumentet. De nærmere oplysninger for de enkelte budgetposter fremgår af nedenstående tabel:

(i EUR) Budgetpost Betegnelse Forpligtelsesbevillinger Betalingsbevillinger Sektion III — Kommissionen 18 02 04 Den Europæiske Unions Agentur for Retshåndhævelsessamarbejde (Europol) 8 000 000 8 000 000 I alt 8 000 000 8 000 000 5.2 Styrkelse af Den Europæiske Anklagemyndighed Den Europæiske Anklagemyndighed (EPPO) blev oprettet i oktober 2017 inden for rammerne af et forstærket samarbejde mellem på daværende tidspunkt 20 deltagende lande. Siden da er Maltas og Grækenlands deltagelse i EPPO blevet bekræftet. Med udgangspunkt i EPPO's kollegiestruktur skal der således rekrutteres yderligere to europæiske anklagere. Det forventes imidlertid, at arbejdsbyrden stiger relativt lidt som følge af de to nye landes deltagelse, og der vil derfor ikke være behov for at øge antallet af ansatte i EPPO yderligere sammenlignet med den reviderede finansieringsoversigt fra september 2017. Som følge af behovet for at tiltrække højtkvalificerede kandidater, jf. de anklagefunktioner, der skal udøves, den status og det ansvar, der ligger i stillingerne, foreslår Kommissionen desuden at rekruttere den europæiske chefanklager og de 22 europæiske anklagere i henholdsvis lønklasse AD15 og AD13. Som følge af rekrutteringsplanen for EPPO-ansatte i løbet af 2019 anmodes der ikke om yderligere midler sammenlignet med det EU-bidrag, der er afsat i BF 2019 (4,9 mio. EUR). Den reviderede stillingsfortegnelse fremgår af budgetbilaget. 5.3 Ændring af stillingsfortegnelsen for Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed Den aftale, der er indgået mellem Europa-Parlamentet og Rådet om den reviderede forordning om oprettelse af Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA), omfatter oprettelse af stillingen som viceadministrerende direktør, der skal bistå og være stedfortræder for den administrerende direktør. Eftersom Kommissionens forslag ikke omfattede en sådan stilling, foreslås det at ændre en AD5-stilling i stillingsfortegnelsen til AD13, således at agenturet kan påbegynde rekrutteringen af en viceadministrerende direktør. Dette har ingen virkning for det EU-bidrag, der er anmodet om til agenturet. Den reviderede stillingsfortegnelse fremgår af budgetbilaget. 5.4 Styrkelse af Tjenesten for EU's Optræden Udadtil I BF 2019 blev en række udgiftsposter ikke medtaget i sektionen for Tjenesten for EU's Optræden Udadtil (EU-Udenrigstjenesten), eftersom man ikke var tilstrækkeligt langt i beslutningsprocessen herfor. For fire af disse poster er man nu nået til et stadie, hvor det kan retfærdiggøres at medtage dem i BF. Det drejer sig om: ¾åbning af delegationer i Turkmenistan og Kuwait samt etablering af en permanent repræsentation i Haag ¾opretholdelse af Unionens repræsentation i Belfast ¾militærrådgivere i delegationerne ¾styrkelse af efterretningsafdelingen (EUMS INT) under EU's Militærstab (EUMS). Dette vedrører i alle tilfælde nye ansvarsområder, der enten er godkendt af Rådet eller har fået stærk politisk opbakning fra medlemsstaterne, og som der ikke er afsat midler til i det nuværende eller fremtidige budgetter for EU-Udenrigstjenesten. 5.4.1 Åbning af delegationer i Turkmenistan og Kuwait samt etablering af en permanent repræsentation i Haag I forbindelse med EU-Udenrigstjenestens årlige gennemgang af delegationsnetværket (2018) blev der konstateret et behov for at åbne delegationer i Kuwait og Turkmenistan og for at oprette en permanent tilstedeværelse i Haag. ¾Kuwait er et land, der gennemgående spiller en konstruktiv rolle i forbindelse med voksende regionale spændinger, og som har tilbudt at mægle, ikke blot i forbindelse med Golfkrisen, men også i forbindelse med en mulig dialog mellem parterne på hver side af Golfen. Landet har også vist oprigtig interesse i en betydelig opgradering af de bilaterale forbindelser med EU. På nuværende tidspunkt dækker EU's delegation i Saudi-Arabien også de fem golfstater, herunder Kuwait. En tilstedeværelse i Kuwait vil fremme en bedre fordeling af repræsentationsopgaverne og selve tilstedeværelsen i regionen og vil også kunne dække Qatar på mere effektiv vis. ¾Nøglespillere såsom Rusland og Kina intensiverer deres tilstedeværelse i Centralasien. Turkmenistan, der har verdens fjerdestørste gasreserve og en strategisk geografisk beliggenhed for så vidt angår sikkerhed, ser i stigende grad mod EU som alternativ partner i forbindelse med afslutningen af deres reform- og moderniseringsbestræbelser. Turkmenistan er fortsat det eneste land i Centralasien, hvor EU har en fuldt udbygget delegation. Åbningen af en EU-delegation i Ashgabat vil gøre det muligt for EU at engagere sig fuldt ud i områder af strategisk interesse såsom energi og sikkerhed.

¾Haag er et globalt knudepunkt for multilateralt diplomati, og byens politiske betydning øges som følge af det arbejde, der finder sted inden for rammerne af Organisationen for Forbud mod Kemiske Våben (OPCW). EU-Udenrigstjenesten har indtil videre kun haft en midlertidig delegation i byen, men det anses nu for vigtigt at gøre denne tilstedeværelse permanent. Rådet for Udenrigsanliggender blev den 16. juli 2018 formelt enige om at åbne disse to delegationer. Som reaktion på konklusionerne i den årlige gennemgang har adskillige medlemsstater udtrykt stærk støtte til en forstærkelse af EU-Udenrigstjenestens tilstedeværelse i Haag, jf. brev af 28. maj til Unionens højtstående repræsentant for udenrigsanliggender og sikkerhedspolitik og næstformand for Kommissionen (HR/NF). Det foreslås derfor at tilføre de nødvendige bevillinger og stillinger til EU-Udenrigstjenestens sektion af BF 2019 med henblik på, at EU-Udenrigstjenesten kan oprette de omtalte delegationer (3,2 mio. EUR i bevillinger og 19 ansatte, heraf ni stillinger i stillingsfortegnelsen og ti lokalt ansatte). Eftersom hverken Kuwait eller Turkmenistan kan forventes at være klar den 1. januar 2019, anmodes der kun om finansiering for otte måneder i 2019 plus de nødvendige engangsomkostninger til åbningen. Eftersom der allerede er en midlertidig delegation i Haag, anmodes der om finansiering af den permanente tilstedeværelse for hele 2019. Den reviderede stillingsfortegnelse fremgår af budgetbilaget. 5.4.2 Opretholdelse af Unionens repræsentation i Belfast Som følge af den usikkerhed, der hersker for så vidt angår de eksisterende tre regionale kontorer i Det Forenede Kongerige, blev kun de bevillinger og stillinger, der var nødvendige for at kunne åbne delegationen i London, indarbejdet i BF 2019. Kommissionen og EU-Udenrigstjenesten er siden blevet enige om at opretholde kontoret i Belfast og lukke kontorerne i Edinburgh og Cardiff. EU-Udenrigstjenesten er i øjeblikket i gang med at udarbejde den formelle anmodning til Rådet og Kommissionen om oprettelse af delegationen i London med et EU-kontor i Belfast. Da det har stor politisk betydning, og på baggrund af en vurdering af de mest sandsynlige ressourcebehov i 2019 foreslås det at tilføre de nødvendige bevillinger (0,9 mio. EUR) og stillinger (fem, inkl. to stillinger i stillingsfortegnelsen, en kontraktansat og to lokalt ansatte) til EU-Udenrigstjenestens sektion af BF 2019 med henblik på opretholdelse af dette kontor. Den reviderede stillingsfortegnelse fremgår af budgetbilaget. 5.4.3 Militærrådgivere i delegationerne Der blev fremlagt et oplæg om militærrådgivere i EU-delegationer for Den Udenrigs- og Sikkerhedspolitiske Komité (PSC) den 13. marts 2018 og for EU's Militærkomité (EUMC) den 14. marts 2018. Med udgangspunkt i den stærke støtte og det input, som de to komitéer er kommet med, godkendte HR/NF et revideret oplæg, som blev godkendt af PSC i første halvdel af oktober. I oplægget foreslås det at udstationere fem militærrådgivere (udstationerede nationale eksperter) i prioriterede delegationer om året, dvs. op til i alt ti de første to år og sandsynligvis flere de følgende år. Dette initiativ kræver, at EU-Udenrigstjenestens administrative budget forhøjes fra og med 2019. Det foreslås derfor, at de afsatte midler til sektionen for EU-Udenrigstjenesten i BF 2019 forhøjes med de bevillinger, der er nødvendige (0,8 mio. EUR) for at kunne rekruttere syv eksperter i første fase og dermed accelerere gennemførelsen. Som følge af den påkrævede ekspertises særlige karakter vil nogle af udstationeringerne ske i EU-delegationer, hvor sikkerhedsomkostningerne er høje og ligger uden for de gængse normer. 5.4.4 Styrkelse af efterretningsafdelingen (EUMS INT) under EU's Militærstab (EUMS) Efterretningsafdelingen (EUMS INT) under EU's Militærstab (EUMS) yder støtte til EU, navnlig ved hjælp af situationsvurderinger, særlige rapporter og risikovurderinger. Den bidrager således til politikudformning, tidlig varsling, forebyggende beredskab og kriseberedskab og til planlægningen og gennemførelsen af den fælles sikkerheds- og forsvarspolitik (FSFP). Efterspørgslen efter afdelingens input er høj og stigende, mens de ressourcer, den har til rådighed, ikke matcher behovene. Antallet af kunder er fordoblet siden 2009. Udover ledelsen i EUMS tæller kunderne alt fra HR/NF og EU-udenrigstjenesten, Europa-Parlamentet og Europa-Kommissionen, herunder formanden, til Rådets organer, navnlig PSC og EUMC. Desuden efterspørger kunderne, såvel eksisterende som nye, i højere grad mere og mere skræddersyede og arbejdsintensive produkter. Derudover har den igangværende transformation af hele informationslandskabet (f.eks. de sociale mediers betydning) gjort hele informationsflowet hurtigere, hvilket resulterer i anmodninger med endnu kortere frister fra stort set alle kunder og lægger yderligere pres på de disponible ressourcer. Analysen af ressourcebehovene, der blev gennemført på anmodning af Rådet, konkluderede, at der er behov for at oprette stillinger til yderligere fem medfinansierede nationale eksperter. Resultaterne af analysen blev fremlagt for EUMC og PSC henholdsvis den 26. september 2017 og den 9. januar 2018. Den 2. marts anbefalede EUMC at oprette fem stillinger (medfinansierede nationale eksperter) fra den 1. januar 2019. I lyset af PSC's godkendelse foreslås det at tilføre de nødvendige bevillinger til EU-Udenrigstjenestens sektion af BF 2019 (0,3 mio. EUR). 5.4.5 Samlet virkning for EU-Udenrigstjenestens sektion af BF 2019